**MESTNA OBČINA KRANJ,** Slovenski trg 1, 4000 Kranj, ki jo zastopa **župan Boštjan Trilar,** matična številka: 5874653000, ID za DDV: SI 55789935, EZR: 01252-0100006472 pri Upravi za javna plačila, šifra proračunskega uporabnika: 75515 (v nadaljevanju: MOK)

in

**PROGRAMSKI UPRAVITELJ\_\_\_\_\_\_\_\_\_\_\_\_**, naslov**\_\_\_\_\_\_\_\_\_\_\_\_\_,** ki ga zastopa \_\_\_\_\_\_\_, matična številka \_\_\_\_\_\_\_\_\_\_\_ ID številka za DDV \_\_\_\_**\_\_\_\_\_\_** (v nadaljevanju: upravitelj)

skleneta na podlagi 74. člena Zakona o uresničevanja javnega interesa za kulturo (Uradni list RS, št. 77/07 – UPB, 56/08, 4/10, 20/11, 111/13, 68/15, 61/17 - ZUJIK) in Pravilnika o postopku izvedbe javnih razpisov na področjih družbenih zadev v Mestni občini Kranj (Uradni list RS, št. 80/13, 46/15)

**POGODBO**

**O PROGRAMSKEM UPRAVLJANJU STOLPA PUNGERT**

1. člen

Pogodbeni stranki ugotavljata:

- da je na podlagi izpiska iz zemljiške knjige Okrajnega sodišča v Kranju, ki je kot priloga sestavni del te pogodbe, MOK lastnica nepremičnine, parc št. 101/1, 101/2, 966/1, k.o. 2100 Kranj, ki v naravi predstavlja Stolp Pungert na naslovu Trubarjev trg 5, 4000 Kranj, ki obsega:

* pritličje v izmeri 30 m2,
* nadstropje v izmeri 38 m2,
* drugo nadstropje v izmeri 40 m2,
* pripadajoča oprema v lasti MOK.

- da je MOK s Sklepom o določitvi javne infrastrukture na področju kulture (Uradni list RS, št. 2/2001) razglasila objekt za javno infrastrukturo na področju kulture;

- da je upravitelj izbran za programskega upravitelja Stolpa Pungert za obdobje od podpisa pogodbe za obdobje petih (5) let z odločbo št. -------------------- z dne -------------- na Javnem razpisu za izbor programskega upravitelja Stolpa Pungert za obdobje petih (5) let, objavljen na spletnih straneh [www.kranj.si](http://www.kranj.si) in

- da ima MOK zagotovljena sredstva v proračunu MOK za leto 2019, proračunska postavka 130305 STOLP PUNGERT.

2. člen

Pogodbeni stranki sta soglasni, da je predmet te pogodbe predaja prostorov Stolpa Pungert na naslovu Trubarjev trg 5, 4000 Kranj, ki leži na zemljišču parc št. 101/1, 101/2, 966/1, k.o. 2100 Kranj, v programsko upravljanje upravitelju \_\_\_\_\_\_\_\_\_\_\_\_\_\_\_\_\_\_\_\_\_\_

Pogodba o programskem upravljanju se sklepa za obdobje petih (5) let, in sicer od 1. 1. 2019 do 31. 12. 2023.

Ta pogodba opredeljuje tudi sofinanciranje materialnih stroškov in stroškov dela, povezanih z delovanjem Stolpa Pungert (v nadaljevanju: upravičeni stroški), ki jih bo sofinancirala MOK iz dela proračuna MOK, namenjenega kulturi. Upravitelj se zaveže prevzeti obveznosti rednega tekočega vzdrževanja objekta, vrta in opreme.

Ta pogodba opredeljuje tudi obveznosti upravitelja do lastnika prostorov MOK.

3. člen

Upravitelj se obvezuje, da bo najkasneje do 1. 1. 2019 ter od tega datuma neprekinjeno v obdobju petih let od podpisa te pogodbe izvajal program in dosegal cilje v naslednjem obsegu:

* opredelitev programske zasnove Stolpa Pungert za obdobje 1.1.2019 do 31.12.2023
* produkcija in postprodukcija izvirnih in kakovostnih projektov na področju kulturne vzgoje otrok in mladine
* produkcija kakovostnih vsebin na področju programa za starše (predavanja, pogovori in druge aktivnosti za starše)
* dostopnost kulturnih vsebin (zagotovitev najmanj 7.000 obiskovalcev letno, kontinuiteta programa )
* nuditi podporo posameznikom, skupinam in kulturnim organizacijam, ki delujejo na področju MOK
* povezovanje s sorodnimi organizacijami na področju kulturne vzgoje otrok in mladine
* aktivno sodelovanje z lokalno skupnostjo (povezovanje programa Stolpa Pungert z lokalnim okoljem, krajevno skupnostjo, mestom, regijo...).

Prijava upravitelja na razpis je sestavni del pogodbe.

4. člen

Upravitelj je dolžan:

* MOK poročati o merljivih kazalnikih glede doseganja števila obiskovalcev, izvajanja programa,
* MOK, Uradu za družbene dejavnosti posredovati program dela za naslednje leto najkasneje do 30.9. tekočega leta,
* poročati o doseganju ciljev in izvedbi programa dvakrat letno, in sicer do 15.7. za obdobje 1-6 in do 31.1. za obdobje 1-12.

5. člen

MOK se s to pogodbo obvezuje, da bo upravitelju za potrebe kritja upravičenih stroškov v obdobju iz 2. člena te pogodbe izdela proračuna MOK, namenjenega kulturi, zagotovila sredstva v predvideni višini **do \_\_\_\_\_\_\_€** (z besedami: **\_\_\_\_\_\_\_\_\_\_\_\_\_\_\_** evrov) od tega:

* v letu 2019 predvidoma do \_\_\_\_\_\_\_\_\_ €;
* v letu 2020 predvidoma do \_\_\_\_\_\_\_\_\_ €;
* v letu 2021 predvidoma do \_\_\_\_\_\_\_\_\_ €;
* v letu 2022 predvidoma do \_\_\_\_\_\_\_\_\_ €;
* v letu 2023 predvidoma do \_\_\_\_\_\_\_\_\_ €.

Sredstva bodo zagotovljena v višini, določeni v vsakoletnem veljavnem proračunu.

V primeru, da bo izkazanih upravičenih stroškov manj, kot jih predvideva okvirni obseg sredstev sofinanciranja, se znesek financiranih sredstev lahko zmanjša.

Znesek javnih sredstev v tej pogodbi je določen glede na predvidevanje, da sredstva proračunov v času veljavnosti pogodbe ne bodo manjša, kot so bila v letu podpisa pogodbe. Če se kasneje sredstva zmanjšajo v takšnem obsegu, da realizacija programa ni več mogoča v dogovorjenem obsegu, se večletna pogodba spremeni. Če izvedba zaradi zmanjšanja ni več mogoča, se pogodba na predlog pogodbenih strank razveže.

Upravitelj mora izvesti tolikšen del programa, ki ustreza do razveze prejetim sredstvom v skladu s pogodbo, razen če taka izpolnitev ni smiselna. V tem primeru mora vrniti sredstva, ki jih je prejel in niso bila porabljena za izvedbo dejavnosti oziroma izvedbo programa, ki je predmet pogodbe.

6. člen

Upravitelj se obvezuje, da bo plačeval obratovalne stroške, stroške rednega vzdrževanja, davek na nepremičnine in stroške zavarovanj iz naslova uporabe Stolpa Pungert.

Upravitelj je dolžan uporabiti sredstva, pridobljena po tej pogodbi, izključno za namen, za katerega so mu dodeljena.

7. člen

Upravitelj poskrbi, da bodo vse dejavnosti v Stolpu Pungert potekale v skladu s predpisi s področja varstva in protipožarne zaščite oz. z določili Zakona o varnosti in zdravju pri delu (Ur. l. RS, št. 56-2652/99) in se zavezuje, da bo skrbel za tehnično, varnostno in delovno neoporečne pogoje dela.

8. člen

MOK bo nakazoval svoj del sredstev za kritje upravičenih stroškov skladno z 2., 4. in 6. členom te pogodbe upravitelju zadnji delovni dan v mesecu. Podlaga za nakazilo tekočih transferov izvajalcu je standardiziran pisni zahtevek izvajalca, ki mora biti posredovan MOK do 15. v mesecu (oz. zadnji delovni dan pred tem, če je 15. v mesecu dela prosti dan) oz. najmanj 14 dni pred predvidenim datumom izplačila. Zahtevek izvajalca mora biti dokumentiran oz. mu morajo biti priložene potrjene knjigovodske listine, ki dokazujejo upravičenost do izplačila sredstev iz proračuna.

Izvajalec je obvezen zahtevke poslati naročniku v elektronski obliki (E-račun).

Pogodbeni stranki se dogovorita, da bo izvajalec zahtevek za mesec december izstavil naročniku najkasneje do 5. decembra tekočega leta.

Izplačila na podlagi zahtevkov bodo izvedena le v primeru izpolnjevanja vseh pogodbenih obveznosti.

9. člen

Če bo upravitelj naknadno (po podpisu pogodbe) ugotovil, da s sredstvi, dogovorjenimi s to pogodbo, ne bo možna izvedba programa (v celoti ali delno) ali pa le-ta ne bo možna v dogovorjenem roku, je dolžan o razlogih za zamudo oz. za neizvedene obveznosti po tej pogodbi nemudoma pisno obvestiti MOK. MOK lahko v takem primeru odstopi od te pogodbe in zahteva, da mu upravitelj takoj oz. v določenem roku vrne vsa po tej pogodbi že nakazana sredstva s pripadajočimi zakonitimi zamudnimi obrestmi od dneva prejetja sredstev do dneva vračila, ali pa zahteva naknadno izpolnitev pogodbe in z upraviteljem sklene dodatek k tej pogodbi, v katerem se določijo novi pogoji za izpolnitev pogodbe.

MOK lahko prekine pogodbo in zahteva vrnitev že izplačanih sredstev po tej pogodbi z zakonitimi obrestmi vred od nakazila sredstev do vračila tudi v primeru, če ugotovi:

* da upravitelj ne izpolnjuje svojih obveznosti, določenih s to pogodbo,
* da je upravitelj uporabil sredstva v drug namen, kot je opredeljen v tej pogodbi,
* da upravitelj tudi po opominu MOK uporablja prostore iz prvega člena pogodbe v nasprotju s pogodbo ali jih uporablja brez potrebne skrbnosti, tako da se povzroča škoda,
* da drugo upravitelj ne opravlja več dejavnosti, za katero je pridobil te prostore,
* da upravitelj najmanj dva meseca ne plača obratovalnih in drugih stroškov,
* da upravitelj odda Stolp Pungert v podnajem tretji osebi, brez soglasja lastnika,
* da upravitelj v objektu izvršuje ali izvrši adaptacijo brez soglasja lastnika.

Pogodbeni stranki soglašata, da pogodbeno razmerje po tej pogodbi preneha:

* s sporazumno odpovedjo z odpovednim rokom 60 dni,
* zaradi neizpolnjevanja pogodbenih določil,
* s potekom časa, za katerega je bila sklenjena pogodba,
* po samem zakonu,
* v primeru stečaja,
* v primeru insolventnosti upravitelja.

Pogodba se razveže z dnem, ko pogodbeni stranki prejmeta izjavo o odstopu.

10. člen

MOK lahko kadarkoli zahteva vpogled v poslovanje in dokumentacijo upravitelja v zvezi z izpolnjevanjem obveznosti iz te pogodbe. Upravitelj mora MOK sproti in hkrati pisno obveščati o vseh pomembnejših dogodkih v zvezi z izpolnjevanjem obveznosti iz te pogodbe.

11. člen

Pravice in obveznosti upravitelja v zvezi z brezplačno uporabo premoženja iz 1. člena te pogodbe:

* uporaba stvarnega premoženja kot dober strokovnjak;
* tekoče vzdrževanje stvarnega premoženja;
* skrb za oddajanje v uporabo zainteresiranim izvajalcem programov;
* skrb za zelene površine (košnja trave, obrezovanje grmovnic, čiščenje okolice ipd.);
* čiščenje snega;
* skrb za varovanje objekta(ov);
* vodenje evidence stvarnega premoženja (nepremičnega in premičnega) v skladu z veljavno zakonodajo.

12. člen

Upravitelj se zaveže, da bo navajal MOK kot sofinancerja programa. Obvezuje se, da bo najave realiziral v časopisnih objavah ter v vseh spremljevalnih napovednikih in ilustrativnih tiskanih in elektronskih publikacijah (bilteni, zloženke, plakati, spletne strani na medmrežju ipd.). V primeru objave logotipov sponzorjev oziroma drugih sofinancerjev je dolžan objaviti tudi logotip MOK.

13. člen

V primeru, da želi MOK za določen namen uporabiti del objekta, ki je dan v uporabo upravitelju, mora o tem predhodno obvestiti upravitelja in z njim uskladiti termin glede na proste zmogljivosti. Če upravitelj da MOK v uporabo del objekta oziroma prostore, ki jih ima v uporabi, je upravičen terjati od MOK samo nadomestilo v višini dejanskih dodatnih stroškov, ki so s to uporabo nastali.

Upravitelj, skladno z določili ZUJIK-a, tudi sicer ni upravičen do zaračunavanja najemnine za uporabo prostora izvajalcem javnih kulturnih programov in projektov oziroma je upravičen terjati od njih samo nadomestilo v višini dejanskih dodatnih stroškov, ki so s tem nastali.

14. člen

Pogodbeni stranki se dogovorita, da sta skrbnika te pogodbe:

1. s strani MOK pooblaščeni predstavnik Urada za družbene dejavnosti,
2. s strani upravitelja \_\_\_\_\_\_\_\_\_\_\_\_\_\_\_\_.

V imenu MOK ima skrbnik te pogodbe pravico:

1. izvajati nadzor nad izvajanjem pogodbenih obveznosti*,*
2. izvajati nadzor nad namensko porabo proračunskih sredstev MOK,
3. pregledovati dokumentacijo in obračun stroškov v zvezi z izvajanjem pogodbenih obveznosti,
4. ugotavljati skladnost izvedenega programa s to pogodbo,
5. ugotavljati smotrnost uporabe sredstev za doseganje namena in ciljev iz te pogodbe.

15. člen

V primeru, da se ugotovi, da je pri izvedbi javnega razpisa, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročila ali drugega organa in organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

16. člen

Vsa morebitna nesoglasja bosta pogodbeni stranki reševali sporazumno, v primeru spora pa pristojno stvarno pristojno sodišče v Kranju.

17. člen

Ta pogodba je sklenjena in začne veljati z 1. 1. 2019 in jo podpišeta obe pogodbeni stranki je sestavljena v petih enakih izvodih, od katerih prejme upravitelj dva (2) izvoda, MOK pa tri (3) izvode.

**UPRAVITELJ: MESTNA OBČINA KRANJ**

**........................................... ŽUPAN**

**........................................... Boštjan Trilar**

Številka: Številka: \_\_\_\_\_\_\_\_\_\_\_\_\_\_\_

Datum: Datum: